Wolfgang Klein - Problema mea Problema mea este, drept sa vă spun, foarte neplăcuta Caci să stai întins într-un sicriu în care nici nu te poţi întinde ca lumea, nu-i prea comod Ce să mai vorbesc de posibilitatea de a mă culca pe o parte Biata mea nevastă sigur nu a avut destui bani ca să - mi cumpere un sicriu de calitate Mortul e mort şi nu ştie în ce e îngropat Ei na, bine că nu ştie, că şi-ar face griji O aud câteodată plângănd când vine la mormântul meu ca să-mi pună nişte flori şi să aprindă o lumânare Când a fost ultima data? Nu-mi mai amintesc exact, dar a trecut ceva timp Pe vremuri, când mai trăiam, îmi era sila să stau numai pe spate Trebuia să am loc să mă tăvalesc în pat noaptea, ca pe plaja Şi acuma? Stau tot pe spate şi mă uit în acelaşi punct al capacului Mai ales că nu e lumină Ştiu că şi dacă aveam curent electric, tot nu ar fi destul loc să citeşti o carte, că nu ai cum s-o ţii in mână Poate e mai bine aşa, că ar trebui să arda lumina zi şi noapte Ei, la preţurile actuale … Măcar dacă-mi puneau nişte reviste înauntru Probabil au uitat şi s-au gândit că nu e destul loc pentru o bibliotecă E prea strâmt şi întunecat locul ăsta Parca aveam puţin mai mult loc în garsoniera nostra Şi acolo era umezeala asta Înainte de a fi dabranşaţi de la reţeaua centrala de încalzire, era mai bine că se mai uscau pereţii, dar parcă aici totuşi e puţin mai umed Nu-mi place umezeala deoarece mă pot îmbolnavi Sunt o fire mai sensibilă În timpul vieţii, cum stăteam puţin în curent sau nu aveam şosete mai groase, una două răceam şi mintenaşi ajungeam cu febră în pat Cum am mai spus, sunt o fire mai sensibilă… Singura mea bucurie ca mort este aceea, că nu m-au ars în crematoriu Va daţi seama că eram numai un mic pumn de cenuşă într-o urna Atunci în mod sigur nu aveam probleme cu frigul şi umezeala Cred totuşi că la urmă este egal dacă eşti ars sau îngropat, tot te vaiţi de una, de alta Principalul că m-am obişnuit repede cu situaţia Am de ales? Alternative nu sunt, deşi ar trebui să gasesc un mod de colaborare cu viermii şi insectele din vecinătate E plin la mine în sicriu Până acum ne-am aranjat cumva Cred că şi-au dat seama, că şi morţii au drepturi şi nu numai gândacii sau viermişorii aştia albi şi graşi În orice caz era mai suportabil să fi fost mâncat de vecini, dacă aveam şi puţină muzică Pe lumea cealaltă ascultam tot felul de muzică, chiar cântam când dădeam cu aspiratorul Din cauza aceasta aveam probleme cu vecinii Ăia măcar nu m-au mâncat Apropo de mâncare, dacă-mi puneau şi o ladă de bere înauntru, nu mă suparam La faraoni în Egipt a mers, de ce să nu meargă şi la noi Mi-au pus puţina stofă ieftină pe pereţii sicriului şi asta a fost Măcar dacă nu era roşie N-am vazut roşu destul în 45 de ani glorioşi? Nici să te speli nu poţi Cred că nu-şi dau seama, că şi morţii au nevoie de igienă Nu-i vorba, nici în timpul vieţii nu prea aveam apă, că în blocul nostru reţeaua nu avea putere să ajungă pâna la etajul 4 De apă caldă nici nu mai pomenesc Când simt că mă gâdila câte un animal la picior încerc să-i spun cu voce tare să nu mă scoale din somn şi să mă lase în pace că mă dâdilă În nas sau urechi nu e aşa de rău, dar la picioare…De fapt se baga în toate găurile corpului meu Asta avea voie numai soţia mea, iubirea vieţii mele - Ana Dar cum nu pot să mă mişc prea bine, nu am cum să-i alung Oare mi se pare, sau am auzit cum sapă cineva deasupra mea Ce porcărie! Nici aici nu ai linişte Ca la bloc Tot timpul se jucau copiii fotbal, urlau alarmele maşinilor, se certau vecinii şi acum te scoala săpând Îi aud deja cum zgarie cu lopata pe capacul sicriului Se miscă Aud cum bate cineva cu un ciocan Mă dor urechile Deodată aud voci Cineva vorbeşte! “Urăsc să scot morţii din groapa, domnule comisar Credeţi într-adevăr că l-a otrăvit soţia?” “Da Mitica, eu zic că da După ce doctorii îl deschid şi analizeaza totul o să ştim mai multe « Ce, aţi înnebunit? Să mă tăiaţi pe mine? Acum când m-am obişnuit în sfarşit cu noua situaţie? 